Laquintasaura

Laquintasaura je vyhynutý rod vtákopanvového dinosaura, ktorý sa v období spodnej jury (pred približne 200 Ma) vyskytoval na území dnešnej Venezuely (ide o vôbec prvého dinosaura nájdeného na území tejto krajiny). Opísaný je podľa pozostatkov najmenej štyroch jedincov vo veku troch až 12 rokov. Jeho jediným druhom je Laquintasaura venezuelae. 

Tento bipédny dinosaurus bol asi jeden meter dlhý a 25 centimetrov vysoký. Je pravdepodobné, že žil v stádach a bol bylinožravý (nepohrdol však ani hmyzom a iným malým živočíchom).

 Referencie 

Kategória:Vtákopanvové dinosaury
Kategória:Jurské dinosaury
Kategória:Dinosaury z Južnej Ameriky